สินทวีชัย คว้ารางวัลนักฟุตบอลยอดเยี่ยม
งานประกาศรางวัลฟุตบอลสยามโกลเด้นบอล ครั้งที่ 2 ที่โรงแรมโกลเด้นทิวลิป วานนี้ (12 ก.พ.) มีนายกิตติรัตน์ ณ ระนอง รองนายกรัฐมนตรีและรัฐมนตรีว่าการกระทรวงการคลัง พร้อมผู้มีเกียรติในวงการฟุตบอล นักฟุตบอล สต้าฟโค้ช สื่อมวลชน มาร่วมงานจำนวนมาก โดยแบ่งเป็นการประกาศรางวัลฟุตบอลสยามโกลเด้นบอล 9 รางวัล รางวัลโกลเด้นชูส์ 2 รางวัลให้กับตำแหน่งดาวซัลโวของ สปอนเซอร์ไทยพรีเมียร์ลีก กับ ดิวิชั่น 1 โดย รางวัลที่สำคัญ คือ รางวัลนักฟุตบอลยอดเยี่ยมเป็นของ สินทวีชัย หทัยรัตนกุล ผู้รักษาประตูจากสโมสรชลบุรี FC ที่ได้รับการโหวตจากคณะกรรมการให้คว้ารางวัลในปีนี้ด้วยผลงานที่ยอดเยี่ยมทั้งกับสโมสรและทีมชาติส่วนรางวัลโค้ชยอดเยี่ยม ที่มีชื่อของ อรรถพล บุษปาคม โค้ชบุรีรัมย์พีอีเอ ที่ทำทีมได้ทริปเปิ้ลแชมป์เป็นตัวเต็ง แต่ผู้ที่ได้รับรางวัลกลับเป็น เฉลิมวุฒิ สง่าพล โค้ชที่พาทีมพัทยายูไนเต็ดได้อันดับ 4 ด้วยองค์ประกอบที่ทีมพัทยายูไนเต็ดไม่มีนักเตะระดับซุปเปอร์สตาร์อยู่ในทีม และรางวัลสโมสรยอดเยี่ยมเป็นของ บุรีรัมย์พีอีเอ ส่วนรางวัลนักฟุตบอลทรงคุณค่าในปีนี้เป็นของ นิเวศ ศิริวงศ์ กองหลังทีมชาติไทยจากพัทยายูไนเต็ด
 สินทวีชัย ผู้รักษาประตูจากสโมสรชลบุรี FC ได้รับการโหวตจากคณะกรรมการให้คว้ารางวัลนักฟุตบอลยอดเยี่ยม จากงานประกาศรางวัลฟุตบอลสยามโกลเด้นบอล ครั้งที่ 2
นักฟุตบอลยอดเยี่ยม จ,ผู้รักษาประตู,ฟุตบอลสยามโกลเด้นบอล,สินทวีชัย,สโมสรชลบุรี FC,ไ